ലോക്ഡൗണിനെ തുടര്ന്ന് സാമ്ബത്തിക പ്രതിസന്ധി ചായക്കടയുടമ കടയ്ക്കുള്ളില് തൂങ്ങിമരിച്ചു കോഴിക്കോട് : വടകരയില് ചായക്കടയുടമ ആത്മഹത്യ ചെയ്തു. മേപ്പയില് സ്വദേശി കൃഷ്ണന് 70 ആണ് തൂങ്ങിമരിച്ചത്. ലോക്ഡൗണ് ഏര്പ്പെടുത്തിയതിനെ തുടര്ന്നുള്ള സാമ്ബത്തിക പ്രതിസന്ധിയാണ് ആത്മഹത്യയ്ക്ക് കാരണമെന്നാണ് വിവരം. ചായക്കടയ്ക്കുള്ളിലാണ് കൃഷ്ണന് ആത്മഹത്യ ചെയ്തത്. വെള്ളിയാഴ്ച ഉച്ചവരെ കടയില് ഉണ്ടായിരുന്ന കൃഷ്ണനെ വൈകീട്ടോടെ കാണാതാകുകയായിരുന്നു. ഇതേ തുടര്ന്ന് നടത്തിയ തെരച്ചിലിലാണ് ആത്മഹത്യ ചെയ്ത നിലയില് കണ്ടത്. വര്ഷങ്ങളായി ചായക്കച്ചവടം ചെയ്താണ് കൃഷ്ണന് ഉപജീവനം നടത്തിയിരുന്നത്. കൊറോണയെ തുടര്ന്ന് ലോക്ഡൗണ് ഏര്പ്പെടുത്തിയതോടെ കൃഷ്ണന് വലിയ സാമ്ബത്തിക ബുദ്ധിമുട്ടിലായിരുന്നുവെന്ന് ബന്ധുക്കളും നാട്ടുകാരും പറഞ്ഞു.